Vita:Élősködők (film)

message: A filmet 2019. május 21-én Franciaországban a filmvilág egyik legnagyobb seregszemléjén, a  cannes-i fesztiválon mutatták be, ahol elnyerte az Arany Pálma-díjat.  Dél-Koreában május 30-ától vetítették a mozik.
 
Teemeah társunk – ezen  két esemény között – 2019. május 26-án reggel egyetlen órán belül három utat kezdett építeni az Élősködők filmen át a világcsúcs felé. Először megcsinálta a film magyar nyelvű szócikkét. Másodszor a magyar nyelvű szócikket bekapcsolta (a mára már 59 tagú) Parasite Wikidata csapatba. Harmadszor visszatért a magyar cikk jelen  vitalapjához, és jövőbeni teendőkre aktiválta.  Majd folytatta az alapszócikk bővítés-fejlesztését. 
Ahogy közeledett, majd megérkezett a Los Angelesben a Dolby Színházban 2020. február 9-én (ottani helyi idő szerint 17:00 órától, itteni hazai időnk szerint február 10-én 02:00 órától) kezdődő 92. Oscar-gála, új szakasz kezdődött számunkra is. Ekkor kezdtük azt is látni, hogy milyen hatalmas munkát végzett, és végez Teemeah társunk. 
Kedves Teemeah, kösz szépen! – *feridiák vita 2020. február 24., 23:53 (CET)
thread_title:  Alapcikktől „[[Sablon:Kezdőlap aktualitásai|Aktuális]]” rovaton át „[[Sablon:Kezdőlap kiemelt cikkei|Kiemelt cikk]]” rovatig a Kezdőlapon 

message: , ezzel a mondattal kapcsolatban írok:
 „A házat a cselekménynek megfelelően tervezték meg, specifikus blokkolóelemekkel és szándékos szintezéssel, figyelembe vették a képszélességet is.”
Egyáltalán nem értettem a mondatot (miért blokkolnak mit/kit, hogyan lehet nem szándékolt a szintezés?), így a belinkelt forrásban megnéztem, és valóban "blocking element" szerepel az angol szövegben, de a blocking a filmszakmában a kamera helye, illetve azok az akár horizontális, akár vertikális (magas vagy mély állású) pozíciók, ahova a kamerákat elhelyezve veszik fel a jeleneteket, a szereplőket. Ha így olvasod az angol mondatot, rögtön értelmet is nyer az egész, arról szól, hova, milyen felvételekhez helyezték el a kamerákat. És ilyenformán nem valamiféle szándékos szintezésről szól a mondat, egyszerűen leírja, hogy az emeletről a földszintre tartó, az emeletről lenéző stb. szereplők felvételéhez megfelelő pozíciókat választották ki. Pasztilla 2020. március 10., 21:43 (CET)
replies: text: : Én úgy értettem, ahogy egyébként más interjúkban is szerepelt, hogy a falakat úgy alakították ki, hogy kifejezetten a kameramozgásoknak megfelelően, a blokkolóelemet tehát én úgy értelmeztem, hogy ez a falak elhelyezkedésére vonatkozik, ahogy a filmben is bizonyos pozíciókban helyezkednek el a szereplők a falak előtt-mögött illetve alatt (például úgy helyezkedik el az egyik fal, hogy mögüle ki lehet hallgatni a nappaliban történteket, a lépcső úgy helyezkedik el, hogy pont rálátsz a kukára, ahonnan kiemeli a véres zsebkendőt, miközben jön fel a nő lépcsőn stb), és ezek stratégiailag lettek meghatározva. Ez belevág abba is, amit te írsz, de nem tudom, pontosan, hogy lehetne szépen megfogalmazni. A blocking speciális jelentéséről eddig nem tudtam, ma is tanultam valamit. na ezért kell a peer review  Xia  Üzenő  2020. március 10., 22:39 (CET)
Simán kameraállásokat használnék, azt mindenki érti. Nyilván megtervezik a helyszínt, a díszlet részleteit, hogy fényképezési szempontból kedvező legyen, de a belinkelt szöveg blocking elementje a kameraállásokat jelenti. Pasztilla 2020. március 10., 23:33 (CET)
thread_title:  Blokkolóelem 

message: Látom, hogy az osztályharc a class conflicthoz van bekötve interwikiileg, de az osztályharc egy kifejezetten marxista ideológiai fogalom, az osztályok nélküli társadalomért folytatott ideológia-politikai harc. A szó használata olyan benyomást kelt, mintha valamiféle kommunista társadalmi drámáról lenne szó. Ezért kivettem a szövegből. Pasztilla 2020. március 11., 07:05 (CET)
thread_title:  Osztályharc 

message: Ha nem muszáj, nem neveznék át egy már kiemelt szócikket, de itt jelezném, hogy létezik egy hasonló című 2014-es film is. – HG vita 2020. április 17., 23:26 (CEST)
replies: text: Kérdés, hogy ez valóban megjelent-e magyarul, mert nem nagyon látom nyomát, például nem találok hozzá forgalmazót. Xia  Üzenő  2020. április 18., 00:15 (CEST)
Igen, ez jó kérdés, mert az IMDb-n és a PORT.hu-n is ezzel a magyar címmel szerepel, a Kritikus Tömeg és az ISzDb viszont Tetves porontyok néven említi. – HG vita 2020. április 18., 00:37 (CEST)

text: A port.hu sokszor imdb-ről veszi az adatokat, az imdb meg nem megbízható forrás. És valóban úgy tűnik, hogy Tetves porontyok címmel szinkronizálták, a Szinkronstúdió szerint is ez a címe. Jeleztem a port.hu felé a hibát. sajnos sokat téved a port.hu is, az Oscar-díjas filmek szócikkeinél sokat tapasztalom. Xia  Üzenő  2020. április 18., 00:46 (CEST)

text: Szuper, köszönöm, hogy kinyomoztad. :) – HG vita 2020. április 18., 11:27 (CEST)
thread_title:  Egyértelműsítés